cyanic-selkie/wikianc huggingface dataset:
แกสโทรทริเคอ
แกสโทรทริเคอ (Gastrotricha) เป็นไฟลัมหนึ่งของสัตว์ไม่มีกระดูกสันหลัง มีอายุขัยประมาณ 3 วัน มีขนาดประมาณ 0.06-3.0 มม. เป็นสัตว์ตัวเล็กที่สามารถเห็นได้ชัดเจนด้วยกล้องจุลทรรศน์ คล้ายหนอนเหมือนสัตว์เลื้อยคลานและมีการแพร่กระจายอย่างกว้างขวาง อยู่ในสภาพแวดล้อมแบบน้ำจืดและทะเล พวกมันส่วนใหญ่เป็นสัตว์หน้าดินและอาศัยอยู่ภายใน periphyton ชั้นของสิ่งมีชีวิตขนาดเล็กและเศษซากที่พบในก้นทะเลและก้นของแหล่งน้ำอื่น ๆ ส่วนใหญ่อาศัยอยู่ระหว่างอนุภาคของตะกอนหรือบนพื้นผิวที่จมน้ำ แต่มีเพียงไม่กี่ชนิดที่อาศัยอยู่บนพื้นดิน
แก็สโทรทริชา มีแผนร่างกายที่เรียบง่าย บริเวณศีรษะมีสมองและอวัยวะประสาทสัมผัสและลำตัวมีลำไส้เล็กและอวัยวะสืบพันธุ์ พวกมันมีต่อมกาวที่พวกมันสามารถยึดตัวเองกับพื้นผิว และขนตากับพื้นที่ที่พวกมันย้ายไปรอบ ๆ พวกมันกินเศษซาก, ดูดอนุภาคอินทรีย์ พวกมันเติบโตอย่างรวดเร็วและมีอายุขัยเพียงไม่กี่วัน ถึงแม้จะมีอยู่หลายสายพันธุ์แต่ล้วนอายุสั้นเท่ากันหมด
ซอว์ เกอร์เรร่า
ซอว์ เกอร์เรร่า เป็นตัวละครในเรื่องแต่งชุดสตาร์ วอร์ส ปรากฏตัวครั้งแรกในภาพยนตร์การ์ตูนชุด สตาร์ วอร์ส: เดอะ โคลน วอร์ส ให้เสียงโดย Andrew Kishino ต่อมามีบทในภาพยนตร์ โร้ค วัน: ตำนานสตาร์ วอร์ส รับบทโดย Forest Whitaker และในภาพยนตร์การ์ตูนชุด Star Wars: Rebels ซึ่งให้เสียงโดย Whitaker เช่นกัน
ในตามเนื้อเรื่องของสตาร์ วอร์ส เขาเป็นชาวดาวออนเดอรัน(Onderon) และเป็นผู้นำสมาชิกของฝ่ายกบฏออนเดอรัน(Onderon rebels) ในการต่อสู้กับระบบสหภาพพิภพอิสระหรือฝ่ายแบ่งแยกดินแดนบนดาวออนเดอรันในช่วงสงครามโคลน เขาและน้องสาวของเขาที่มีชื่อว่า สเตล่า เกอร์เรร่า ได้ให้ความช่วยเหลือในการก่อกบฏปลดปล่อยบ้านเกิดของพวกเขาในช่วงสงครามกลางเมืองออนเดอรัน ต่อมาเขาได้กลายเป็นสมาชิกคนสำคัญในการต่อสู้กับจักรวรรดิกาแลกติกและก่อตั้งพันธมิตรฟื้นฟูสาธารณรัฐ กลยุทธ์ของเขาที่ได้ใช้ในการต่อต้านจักรวรรดิทำให้เขาถูกมองว่าเป็นพวกหัวรุนแรง ซึ่งได้เป็นที่รู้จักในทางด้านลบโดยจักรวรรดิและอีกหลายปีต่อมาคือ สาธารณรัฐใหม่
เมื่อสงครามโคลนได้จบลง สาธารณรัฐได้ถูกเปลี่ยนเป็นจักรวรรดิกาแลคติก ต่อมาซอว์ได้พาเกเลน เออร์โซ ไลร่า เออร์โซ และจิน เออร์โซไปยังดาวเคราะห์ที่ไม่มีคนอาศัยอยู่ที่ดาวลาห์มู เมื่อออร์สัน เครนนิกได้ติดตามค้นหาจนมาพบเข้าและพาเกเลนไปกับตน ส่วนไล่ร่าถูกสังหาร และจิน ผู้เป็นลูกสาวหลบหนีรอดมาได้ ซอว์ได้พบเธอและเลี้ยงดูเธอจนกระทั่งเติบโตเป็นสาววัยรุ่น เกอร์เรร่าได้เข้าต่อสู้กับกองทัพจักรวรรดิและเป็นผู้นำกลุ่มฝ่ายต่อต้านที่เป็นที่รู้จักกันคือ พลพรรค(Partisans) องค์กรผู้ทำสงครามที่ถูกมองว่าเป็นพวกหัวรุนแรงด้วยกลยุทธ์การก่อการร้าย ด้วยสายเลือดการต่อต้านของเขา เป็นความต่อเนื่องของฝ่ายต่อต้านชาวออนเดอรัน เป็นหนึ่งในคนแรกในกลุ่มที่ได้ร่วมก่อตั้งพันธมิตรกบฏ ต่อมาเขาได้มีส่วนร่วมในการทัพของฝ่ายพันธมิตรกบฏ ซึ่งช่วงเวลานั้นด้วยกลยุทธ์ที่หัวรุนแรงมากของเขาที่ได้ถูกนำมาใช้ทำให้เขามีจุดยืนฝ่ายตรงข้ามกับผู้นำฝ่ายพันธมิตรกบฏ เบล ออร์กานาและมอน มอธมา ต่อมาล่าสุดเขาได้ไปตั้งฐานทัพบนดวงจันทร์เจดฮา ที่นั้นเขาได้พบกับจิน เออร์โซอีกครั้ง ในขณะที่เมืองหลวงของเจดฮาได้ถูกทำลายโดยดาวมรณะ ซอว์ได้บอกให้จินหนีออกไปจากดาวและเลือกจะคงอยู่และเสียชีวิตไปพร้อมกับเมืองที่ถูกทำลายลงในที่สุด
เกอร์เทราด์ เยสเซอร์เออร์
เกอร์เทราด์ เยสเซอร์เออร์ (13 ธันวาคม ค.ศ. 1943) เป็นนักแสดงภาพยนตร์ชาวออสเตรีย
อาร์ชดยุกฟรันซ์ คาร์ลแห่งออสเตรีย
อาร์ชดยุกฟรานซ์ คาร์ลแห่งออสเตรีย (en.: Archduke Franz Karl of Austria, de.: Erzherzog Franz Karl von Österreich) (พระนามเต็ม: ฟรานซ์ คาร์ล โจเซฟ, Franz Karl Joseph von Habsburg-Lorraine) ทรงเป็นอาร์ชดยุกแห่งออสเตรีย และเป็นพระบิดาของสมเด็จพระจักรพรรดิถึง 2 พระองค์ ได้แก่สมเด็จพระจักรพรรดิฟรานซ์ โจเซฟที่ 1 แห่งออสเตรีย และสมเด็จพระจักรพรรดิแม็กซีมีเลียนที่ 1 แห่งเม็กซิโก อีกด้วย
พระราชประวัติ
อาร์ชดยุกฟรานซ์ คาร์ล ประสูติเมื่อวันที่ 7 ธันวาคม พ.ศ. 2345 ณ กรุงเวียนนา ประเทศออสเตรีย เป็นพระราชโอรสองค์ที่ 3 และพระราชบุตรองค์ที่ 9 จากทั้งหมด 12 พระองค์ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และเจ้าหญิงมาเรีย เทเรซ่าแห่งทู ซิชิลีส์ เมื่อทรงพระเยาว์ พระองค์ทรงมีปัญหาทางด้านพระสุขภาพ และพระวรกายไม่แข็งแรง โดยพระองค์มีพระหทัยผิดปกติ ซึ่งเนื่องจากผลกระทบแทรกซ้อนจากการอภิเษกสมรสในหมู่เครือญาติกัน อย่างกรณีของการอภิเษกสมรสระหว่างพระราชบิดาและพระราชมารดา เป็นต้น
อภิเษกสมรส
เมื่อวันที่ 4 พฤศจิกายน พ.ศ. 2367 พระองค์ทรงอภิเษกสมรสกับเจ้าหญิงโซฟีแห่งบาวาเรีย ซึ่งเป็นพระราชธิดาในสมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย และพระมเหสีองค์ที่ 2 เจ้าหญิงแคโรไลน์แห่งบาเดน โดยหลังจากอภิเษกสมรสแล้ว พระองค์ทรงได้รับตำแหน่งสมาชิกวุฒิสภา โดยเมื่อวันที่ 2 ธันวาคม พ.ศ. 2391 สมเด็จพระจักรพรรดิเฟอร์ดินานด์ พระเชษฐาทรงสละราชสมบัติให้กับพระองค์ แต่พระองค์ทรงปฏิเสธที่จะสืบราชบัลลังก์ โดยพระองค์ทรงมอบราชบัลลังก์อีกต่อให้กับพระโอรสองค์โตของพระองค์ อาร์ชดยุกฟรานซ์ โจเซฟ ในวันเดียวกัน อาร์ชดยุกฟรานซ์ โจเซฟจึงทรงเป็นสมเด็จพระจักรพรรดิแห่งออสเตรียในเวลาต่อมา
อาร์ชดยุกฟรานซ์ คาร์ล และอาร์ชดัชเชสโซฟีมีพระโอรส 4 พระองค์ และพระธิดา 1 พระองค์ ดังนี้...
สิ้นพระชนม์
อาร์ชดยุกฟรานซ์ คาร์ล สิ้นพระชนม์เมื่อวันที่8 ธันวาคม พ.ศ. 2421 ซึ่งสิ้นพระชนม์หลังจากอาร์ชดัชเชสโซฟีสิ้นพระชนม์ 6 เดือน พระศพถูกฝังไว้ที่วิหารฮาพส์บวร์ค โดยฝังเคียงข้างพระชายา
เดดสเปซ (วิดีโอเกม พ.ศ. 2566)
เดดสเปซ (Dead Space) เป็นวิดีโอเกมแนวสยองขวัญเอาชีวิตรอด พัฒนาโดย Motive Studios และจัดจำหน่ายโดยอิเล็กทรอนิก อาตส์ ตัวเกมเป็นเกมรีเมคจากเกมในชื่อเดียวกันในปี 2008 ที่พัฒนาโดยอีเอเรดวูดชอร์ส ตัวเกมวางจำหน่ายในวันที่ 27 มกราคม 2023 สำหรับไมโครซอฟท์ วินโดวส์, เพลย์สเตชัน 5 และเอกซ์บอกซ์ซีรีส์เอกซ์และซีรีส์เอส ตัวเกมเป็นเกมล่าสุดในซีรีส์ เดดสเปซ นับตั้งแต่เกม เดดสเปซ 3 ในปี 2013
สโมสรฟุตบอลไคลด์
สโมสรฟุตบอลไคลด์ (Clyde Football Club) เป็นสโมสรฟุตบอลอาชีพสกอตแลนด์ ปัจจุบันเล่นในดิวิชัน 3 ของสกอตติชฟุตบอลลีก สโมสรเคยเป็นแชมป์สกอตติชคัพ 3 ครั้ง โดยครั้งล่าสุดคือในปี ค.ศ. 1958
เนะ
เนะ อักษรคะนะในภาษาญี่ปุ่น เขียนแบบฮิระงะนะว่า ね และ แบบคะตะคะนะ ネ โดยการเขียนทั้งสองแบบอ่านว่า เนะ
คำว่า เนะ เมื่อใช้ลงท้ายประโยค มีความหมายว่า ใช่ไหม
ไอน์ทรัคท์เบราน์ชไวค์
ไอน์ทรัคท์เบราน์ชไวค์ (Eintracht Braunschweig) หรือชื่อเต็ม "Braunschweiger Turn- und Sportverein Eintracht von 1895 e.V." (BTSV) เป็นสโมสรฟุตบอลและสโมสรกีฬาจากเมืองเบราน์ชไวค์ รัฐนีเดอร์ซัคเซิน ประเทศเยอรมนี
ประวัติ
ก่อตั้งเมื่อปี ค.ศ. 1895 เป็นหนึ่งในสโมสรร่วมก่อตั้งของบุนเดิสลีกา ซึ่งก่อตั้งในปี ค.ศ. 1963 โดยไอน์ทรัคท์เบราน์ชไวค์ได้เป็นแชมป์สูงสุดของลีกในฤดูกาล 1966-67 ปัจจุบันทีมฟุตบอลลงเล่นในระดับบุนเดิสลีกา ลีก 2 ผลงานที่ดีที่สุดคือได้อันดับที่ 2 ของฤดูกาล 1981-82 และ 2013-14 สนามเหย้าของทีมคือ ไอน์ทรัคท์ชทาดิโยน (Eintracht-Stadion) ตั้งอยู่ทางตอนเหนือของเมืองเบราน์ชไวค์ ก่อสร้างตั้งแต่ปี ค.ศ. 1923 ปัจจุบันสนามมีความจุ 23,325 คน
กีฬาเฟสปิก 2002
กีฬาเฟสปิกเกมส์ 2002 การแข่งขันกีฬาเฟสปิก ครั้งที่ 8 จัดขึ้นที่ ปูซาน สาธารณรัฐเกาหลี ระหว่างวันที่ 26 ตุลาคม - 1 พฤศจิกายน พ.ศ. 2545 (ค.ศ. 2002)
ชนิดกีฬา
กีฬาเฟสปิกในครั้งนี้ บรรจุชนิดกีฬาทั้งหมด 19 ประเภท
สรุปเหรียญรางวัลที่นักกีฬาไทยได้รับ
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
กลุ่มนาบี
ที่มาของชื่อกลุ่ม
“Nabi” แปลว่า “ศาสดา” ในภาษาฮิบรู
“กลุ่มนาบี” เดิมเป็นกลุ่มนักเรียนศิลปะที่มีหัวก้าวหน้าที่รวมตัวกันที่สถาบันฌูว์ลีย็อง ปอล เซรูว์ซีเยเป็นผู้มีบทบาทในการก่อตั้งกลุ่ม ตั้งชื่อและเผยแพร่งานตัวอย่างของปอล โกแก็งและผู้อื่น ปีแยร์ บอนาร์, เอดัวร์ วุยยาร์ และมอริส เดอนีเป็นจิตรกรที่เป็นที่รู้จักกันดีที่สุดในบรรดาสมาชิกของกลุ่ม แต่ก็เป็นกลุ่มที่ค่อนข้างจะอยู่นอกวง
คำว่า “กลุ่มนาบี” คิดขึ้นโดยกวีอ็องรี กาซาลี ผู้มองเห็นความคล้ายคลึงกันระหว่างกลุ่มจิตรกรที่พยายามฟื้นฟูจิตรกรรมกับวิธีการของศาสดาโบราณที่รื้อฟื้นอิสราเอล หรืออาจจะเป็นได้ว่า “สมาชิกในกลุ่มส่วนใหญ่มีหนวดเครา บางคนก็เป็นชาวยิว และทุกคนต่างก็มีความกระตือรือร้นกันอย่างจริงจัง”
การลงทัณฑ์ปีชินอิม
การลงทัณฑ์ปีชินอิม (신임사화) ความขัดแย้งทางการเมืองที่เกิดขึ้นเมื่อ ค.ศ. 1722 ตรงกับรัชสมัย พระเจ้าคย็องจง พระราชาลำดับที่ 21 แห่ง ราชวงศ์โชซ็อน
สืบเนื่องจากพระเจ้าคย็องจงพระพลานามัยไม่แข็งแรงตั้งแต่ทรงพระเยาว์ทำให้ไม่สามารถมีพระราชโอรสไว้สืบราชบัลลังก์ได้เหล่าขุนนาง กลุ่มโนรน กลุ่มขุนนางกลุ่มสำคัญในราชสำนักจึงฉวยโอกาสถวายฎีกาต่อพระเจ้าคย็องจงให้สถาปนา องค์ชายยอนอิง พระอนุชาต่างพระมารดาของพระเจ้าคย็องจงซึ่งทางกลุ่มโนรนให้การสนับสนุนขึ้นเป็นรัชทายาทซึ่งพระเจ้าคย็องจงก็เห็นด้วยและได้มีพระราชโองการให้สถาปนาองค์ชายยอนอิงเป็น วังเซเจ (พระอนุชารัชทายาท)
อีก 2 ปีต่อมาคือใน ค.ศ. 1722 พระเจ้าคย็องจงประชวรหนักจนมิอาจว่าราชการได้ขุนนางกลุ่มโนรนจึงได้ถวายฎีกาอีกครั้งเพื่อให้สถาปนาองค์ชายยอนอิงเป็นผู้สำเร็จราชการเหล่าขุนนาง กลุ่มโซรน กลุ่มขุนนางกลุ่มสำคัญอีกกลุ่มหนึ่งในราชสำนักที่ให้การสนับสนุนพระเจ้าคย็องจงซึ่งอยู่ขั้วตรงข้ามกับกลุ่มโนรนได้เข้าเฝ้ากราบทูลความเท็จให้พระเจ้าคย็องจงทราบว่ากลุ่มโนรนกระทำเช่นนี้เพื่อหวังจะก่อกบฏโค่นล้มราชบัลลังก์และยกองค์ชายยอนอิงขึ้นเป็นพระราชาแทนพระเจ้าคย็องจงจึงมีพระบัญชาให้กวาดล้างขุนนางกลุ่มโนรนจำนวนมากทั้งประหารชีวิตและเนรเทศทำให้กลุ่มโนรนแทบจะหมดอำนาจจากราชสำนัก
แต่ในท้ายที่สุดองค์ชายยอนอิงก็ได้เป็นผู้สำเร็จราชการและได้ขึ้นเป็นพระเจ้าย็องโจภายหลังจากการสวรรคตของพระเจ้าคย็องจงในอีก 2 ปีต่อมาคือเมื่อ ค.ศ. 1724
สตรีทไฟเตอร์: เดอะมูฟวี (เกมอาร์เคด)
สตรีทไฟเตอร์: เดอะมูฟวี (Street Fighter: The Movie) เป็นเกมต่อสู้ตัวต่อตัวใน ค.ศ. 1995 ที่ได้รับการเปิดตัวในฐานะเกมอาร์เคดแบบหยอดเหรียญ เกมดังกล่าวสร้างตามภาพยนตร์สตรีท ไฟท์เตอร์ ยอดคนประจัญบาน ฉบับคนแสดง ค.ศ. 1994 โดยอิงจากซีรีส์เกมต่อสู้ที่มีชื่อเดียวกัน และใช้ภาพดิจิทัลของนักแสดงในภาพยนตร์ เวอร์ชันอาร์เคดได้รับการพัฒนาโดยบริษัทอินเครดิเบิลเทคโนโลจีส์ในชิคาโก และจัดจำหน่ายสู่ระบบอาร์เคดโดยบริษัทแคปคอม
ส่วนเวอร์ชันเครื่องเล่นวิดีโอเกมประจำบ้านชื่อสตรีทไฟเตอร์: เดอะมูฟวี ได้รับการเปิดตัวสำหรับเพลย์สเตชัน และเซกา แซตเทิร์น ซึ่งไม่ใช่พอร์ตเกม แต่เป็นเกมที่ผลิตแยกต่างหากตามหลักฐานเดียวกัน
รูปแบบการเล่น
เวอร์ชันอาร์เคดของสตรีทไฟเตอร์: เดอะมูฟวี แตกต่างจากเกมสตรีทไฟเตอร์ II ก่อนหน้านี้ในหลาย ๆ ด้าน โดยเกมนี้เน้นไปที่คอมโบทางอากาศหรือ "การแสดงลวดลาย" มากกว่าเกมก่อนหน้า: ผู้เล่นสามารถโจมตีคู่ต่อสู้อย่างต่อเนื่องในขณะที่พวกเขากำลังร่วงในอากาศด้วยการโจมตีต่อเนื่อง นอกจากนี้ ผู้เล่นสามารถยกเลิกท่าพิเศษใด ๆ ในขณะที่ทำท่าพิเศษอื่น ซึ่งสามารถทำได้แม้กระทั่งด้วยการโจมตีแบบโพรเจกไทล์
ตัวละครสตรีทไฟเตอร์ที่กลับมาหลายตัวมีท่าพิเศษแบบใหม่ที่มีเฉพาะในเกมนี้เท่านั้น เช่น "อิเล็กทริกอาร์ก" ของไบสัน (ในเกมเวอร์ชันภาษาญี่ปุ่นคือเวก้า), "วิปโชก" ของแคมมี, "แฮนด์คัฟ" ของไกล์ (ท่าพิเศษที่อิงจากความผิดพลาดในสตรีทไฟเตอร์ II ต้นฉบับ) ส่วนตัวละคร เช่น แซนกีฟ และบัลร็อก (ในเกมเวอร์ชันภาษาญี่ปุ่นคือเอ็ม. ไบสัน) สามารถเบี่ยงเบนการโจมตีแบบโพรเจกไทล์กลับไปยังคู่ต่อสู้ได้ ท่าพิเศษใหม่จำนวนมากต้องการให้ผู้เล่นกดปุ่มโจมตีที่ต้องการค้างไว้ และป้อนคำสั่งตามทิศทางบนก้านควบคุมแล้วปล่อยปุ่ม
วิธีการสำหรับการโจมตีด้วยการต่อสู้ซึ่งได้กลับด้านสำหรับเกมนี้ ได้แก่ การดำเนินคำสั่งทุ่มในขณะที่ดันก้านควบคุมไปทางคู่ต่อสู้จะเหวี่ยงคู่ต่อสู้ไปในทิศทางตรงกันข้ามและในทางกลับกัน ผู้เล่นมีตัวเลือกในการป้อนคำสั่งเฉพาะเพื่อ "หลบเลี่ยง" การทุ่มโดยไม่มีความเสียหาย หรือดำเนินการ "การทุ่มตอบโต้" อย่างไรก็ตาม ตัวละครสามารถโต้กลับ "การทุ่มตอบโต้" โดยการทำ "การย้อนกลับ" ในขณะที่การย้อนกลับการทุ่มตอบโต้สามารถตอบโต้ด้วยเทคนิค "สแลมมาสเตอร์" ในท้ายที่สุด
ส่วนเทคนิคอื่น ๆ ที่พิเศษของเกมนี้ ได้แก่ "ท่าขัดจังหวะ" ซึ่งทำได้หลังจากบล็อกการโจมตีของคู่ต่อสู้ และ "ท่าคัมแบ็ก" ซึ่งเป็นท่าพิเศษที่สามารถใช้ได้เมื่อมาตรวัดชีวิตของผู้เล่นอยู่ที่ระดับ "อันตราย" เท่านั้น สิ่งเหล่านี้จะกลับมาเป็นแอลฟาเคาน์เตอร์และอัลตราคอมโบในภายหลัง ส่วนเกจซูเปอร์คอมโบจากซูเปอร์สตรีทไฟเตอร์ II X: แกรนด์มาสเตอร์ชาลเลนจ์ มีอยู่ในเกมนี้ ทั้งนี้ ตัวละครส่วนใหญ่ในเกม (มีข้อยกเว้นเพียงไม่กี่ข้อ) มีท่าซูเปอร์คอมโบอย่างน้อยสองท่า โดยท่าหนึ่งทิ้งร่องรอยของเงาสีน้ำเงิน และอีกท่าทิ้งร่องรอยของเงาสีแดง นอกจากซูเปอร์คอมโบแล้ว ผู้เล่นยังสามารถทำ "การฟื้นฟู" เมื่อเกจซูเปอร์คอมโบเต็มเพื่อฟื้นฟูส่วนหนึ่งของเกจพลังชีวิต โดยสิ่งนี้จะพบได้ภายหลังในสตรีทไฟเตอร์ อีเอกซ์ 3 และสตรีทไฟเตอร์ III
โหมดผู้เล่นเดี่ยวแบบมาตรฐานประกอบด้วย 14 แมตช์ (รวมถึงแมตช์ปะทะร่างโคลน) ซึ่งจบลงด้วยแมตช์สุดท้ายกับเอ็ม. ไบสัน นอกจากนี้ ยังมีโหมดเกมลับหลายโหมด รวมถึงโหมดแท็กทีม ซึ่งในแมตช์แท็กทีม ผู้เล่นจะต้องเลือกตัวละครสองตัวและต่อสู้กับแท็กทีมอื่น ๆ ในแมตแบบช์ยกเดียว โดยเปลี่ยนไปใช้ตัวละครตัวที่สองหลังจากที่ตัวแรกพ่ายแพ้เท่านั้น
ฉากจบของนักสู้แต่ละคนประกอบด้วยภาพนิ่งซึ่งส่งเสริมหนึ่งหรือสองภาพนิ่งจากภาพยนตร์ พร้อมข้อความประกอบที่อธิบายชะตากรรมของตัวละครหลังจากเหตุการณ์ของการแข่ง ตามด้วยรายชื่อทีมงาน
ตัวละคร
นักแสดงของเกมประกอบด้วยตัวละครส่วนใหญ่จากซูเปอร์สตรีทไฟเตอร์ II X: แกรนด์มาสเตอร์ชาลเลนจ์ ยกเว้นเฟยหลง (ซึ่งไม่ได้ใช้ในภาพยนตร์), ดี เจย์, ที. ฮอว์ก, บลังก้า (แม้ว่าเขาจะปรากฏตัวค่อนข้างน้อยในห้องทดลองของดัลซิม โดยการกระโดดขึ้นไปบนเวที และทำความสามารถทางไฟฟ้าของเขา) และดัลซิม ส่วนอากูมะ ซึ่งเป็นตัวละครที่ซ่อนอยู่ในซูเปอร์สตรีทไฟเตอร์ II X: แกรนด์มาสเตอร์ชาลเลนจ์ และเอ็กซ์เมน: ชิลเดรนออฟดิอะตอม ได้มาเป็นตัวละครปกติเป็นครั้งแรกในเกมใด ๆ ภาคนี้มีการแนะนำตัวละครใหม่สองตัว ได้แก่ ซาวาดะ ตัวละครดั้งเดิมจากภาพยนตร์ และเบลด สมาชิกคนหนึ่งของกองกำลังช็อกของไบสัน ส่วนอาร์เคน, เอฟเซเวน และไคเบอร์ ที่เปลี่ยนสีชุดของเบลดทั้งหมด ปรากฏเป็นตัวละครลับ นอกจากนี้ ไบสันเวอร์ชันเพิ่มพลัง (เรียกว่าเอส. ไบสัน) จะปรากฏในฐานะคู่ต่อสู้ที่ควบคุมด้วยคอมพิวเตอร์ในขั้นสุดท้ายที่มีเฉพาะในโหมดแท็กทีมของเกมนี้เท่านั้น และสามารถเลือกได้โดยเข้ารหัสเหมือนกับตัวละครลับอื่น ๆ ในขณะที่บลังก้าและดี เจย์ จะถูกเพิ่มลงในตัวละครที่สามารถเลือกได้ของเวอร์ชันประจำบ้าน แต่ก็มีข้อมูลที่เหลืออยู่ในเกมอาร์เคดที่ระบุว่าบลังก้าควรจะเป็นตัวละครที่เล่นได้ในเวอร์ชันนี้เช่นกัน เนื่องจากมีตอนจบสำหรับเขาที่เข้าถึงได้ โดยเล่นเป็นเอส. ไบสัน ในโหมดอาร์เคด
สตรีทไฟเตอร์: เดอะมูฟวี เป็นเกมเดียวในซีรีส์ที่ตัวละครบอสอย่างบัลร็อก, เวก้า (ในเกมเวอร์ชันภาษาญี่ปุ่นคือบัลร็อก) และไบสัน รวมถึงอากูมะ ต่างได้รับการกล่าวถึงโดยใช้ชื่อซีกโลกตะวันตกในเวอร์ชันภาษาญี่ปุ่น โดยการ์ดสอนการเล่นเวอร์ชันภาษาญี่ปุ่นมีชื่อภาษาญี่ปุ่นดั้งเดิมของตัวละครที่เขียนถัดจากชื่อฝั่งตะวันตกในวงเล็บเพื่อหลีกเลี่ยงความสับสน
เหล่านักแสดงในภาพยนตร์ได้รับเครดิตจากการกลับมาแสดงบทบาทในเกม โดยนักแสดงบางคนแต่งตัวแตกต่างจากภาพยนตร์เพื่อให้มีความคล้ายคลึงกับในวิดีโอเกมมากขึ้น ในขณะที่ราอูล จูเลีย ได้รับเครดิตในฐานะไบสัน ซึ่งภาพเหมือนของเขาจะปรากฏเฉพาะในฟุตเทจที่เก็บจากภาพยนตร์ เนื่องจากเขาเสียชีวิตไม่นานหลังจากที่เกมเข้าสู่การพัฒนา ส่วนดาร์โก ทัสแกน ซึ่งเป็นนักแสดงแทนของจูเลีย ได้รับการใช้เพื่อทำให้ตัวละครในเกมเป็นดิจิทัลแทน
ตัวละครแต่ละตัวมีเฟรมภาพเคลื่อนไหวแบบดิจิทัล 600–800 เฟรม รวมเป็นกราฟิกทั้งหมด 32 เมกะไบต์ ตัวละครแต่ละตัวมี 256 สี เทียบกับ 16 สีในเกมสตรีทไฟเตอร์ที่ใช้ซีพีเอสรุ่นก่อน และ 64 สีในมอร์ทัลคอมแบต
การตอบรับ
ในประเทศญี่ปุ่น เกมแมชชีนฉบับวันที่ 15 กรกฎาคม ค.ศ. 1995 ระบุว่าสตรีทไฟเตอร์: เดอะมูฟวี เป็นเกมอาร์เคดที่ประสบความสำเร็จมากที่สุดอันดับที่สิบสามของเดือนนี้ ส่วนในทวีปอเมริกาเหนือ ได้รายงานว่าเกมดังกล่าวเป็นเกมอาร์เคดที่ได้รับความนิยมมากที่สุดเป็นอันดับเก้าในขณะนั้น และตามที่แมกซิมัมระบุ เกมนี้ "ประสบความสำเร็จพอสมควรในอาร์เคด"
นิตยสารเนกซ์เจเนอเรชันได้วิจารณ์เวอร์ชันอาร์เคดของเกมนี้ โดยให้คะแนนสองดาวจากห้าดาว และระบุว่า "แม้จะมีครอสโอเวอร์แบบดิจิตอลนี้ – ก็ไม่ได้เรืองรองแต่ก็ไม่ได้น่าเบื่อ – เกมนี้มีท่าการต่อสู้แบบเดิมจากซูเปอร์สตรีทไฟเตอร์ II X: แกรนด์มาสเตอร์ชาลเลนจ์ และรูปแบบใหม่ที่ยอดเยี่ยม [...] ซึ่งเพิ่มความลุ่มลึกของซีรีส์สตรีทไฟเตอร์ที่เติบโตขึ้น"
เอฟา เคอร์เบลอร์
เอฟา เคอร์เบลอร์ (2 มกราคม ค.ศ. 1933) เป็นนักแสดงหญิงชาวออสเตรีย
ฮันซี โคนเทค
ฮันซี โคนเทค (2 มีนาคม ค.ศ. 1914 – 23 กุมภาพันธ์ ค.ศ. 2014) เป็นนักแสดงภาพยนตร์หญิงชาวออสเตรีย
ผู้ช่วยผู้ตัดสิน (ฟุตบอล)
ในกีฬาฟุตบอล ผู้ช่วยผู้ตัดสิน (Assistant referee) เป็นหนึ่งในทีมผู้ตัดสินที่ช่วยผู้ตัดสินในการดูแลการแข่งขัน ผู้ช่วยผู้ตัดสินทั้งสองคน เดิมเป็นที่รู้จักในชื่อ ไลน์แมน (หรือไลน์วูเมน สำหรับผู้หญิง) ทำหน้าที่ดูแลกำกับเส้น ขณะที่ผู้ตัดสินที่ 4 ทำหน้าที่ต่าง ๆ ภายใต้การมอบหมายของผู้ตัดสิน
หน้าที่ทั่วไป
การตัดสินทุกอย่างของผู้ช่วยผู้ตัดสิน เป็นเพียงคำแนะนำให้กับผู้ตัดสิน ในการแข่งขัน ผู้ช่วยคนหนึ่งดูแลเส้นข้างสนามข้างหนึ่ง ส่วนอีกคนดูแลอีกข้างของสนามในระบบเส้นทแยงมุม ผู้ช่วยผู้ตัดสินที่อาวุโสกว่าจะอยู่ในฝั่งที่มีทีมงานเทคนิคอยู่ เพื่อช่วยในการดูแลเรื่องการเปลี่ยนตัวด้วย ผู้ช่วยผู้ตัดสินจะแสดงสัญลักษณ์ให้กับผู้ตัดสิน โดยมากจะยกธง แต่ปัจจุบันมีการใช้อุปกรณ์สื่อสารไร้สาย นอกจากนี้อาจมีไมโครโฟนและหูฟัง
เดิมทีเรียกว่าไลน์แมน แต่เปลี่ยนมาใช้ชื่อว่า ผู้ช่วยผู้ตัดสินในปี ค.ศ. 1996 เพื่อสะท้อนบทบาทสมัยใหม่ของทีมผู้ตัดสิน และเพื่อไม่ให้มีการแบ่งเพศ
จากกติกาข้อ 6 ของกติกาฟุตบอล ระบุหน้าที่ของผู้ตัดสินคือ
ศาห์รุข ข่าน
ศาห์รุข ข่าน (شاہ رُخ خان; शाहरुख़ ख़ान; เกิด 2 พฤศจิกายน ค.ศ. 1965) หรือที่รู้จักในชื่อย่อ SRK เป็นนักแสดงชาวอินเดีย เขาเริ่มมีผลงานการแสดงภาพยนตร์โทรทัศน์ในปี ค.ศ. 1988 เริ่มแสดงภาพยนตร์บอลลีวูดตั้งแต่ปี ค.ศ. 1992 ผลงานสำคัญเช่น Asoka (พระเจ้าอโศกมหาราช) แสดงคู่กับ กรีนา กปูร ในปี ค.ศ. 2001 "โมฮับบะเทน อานุภาพแห่งรัก" แสดงคู่กับ ไอศวรรยา ราย ในปี ค.ศ. 2001 Devdas (เทวทาส ทาสหัวใจเหนือแผ่นดิน) แสดงคู่กับ ไอศวรรยา ราย ในปี ค.ศ. 2002 Kabhi Khushi Kabhie Gham (ฟ้ามิอาจกั้นรัก) แสดงคู่กับ คาโจล ในปี ค.ศ. 2001 kal ho naa ho (กัล โฮ นา โฮ โอ้รักสุดชีวิต) แสดงคู่กับ ปรีติ ซิณฏา ในปี ค.ศ. 2003 โอม ศานติ โอม แสดงคู่กับ ทีปิกา ปทุโกเณ ค.ศ. 2007
ภรรยาของศาห์รุขชื่อ เกาวรี ข่าน เขามีบุตร 3 คน มี หญิง 1 คน และชาย 2 คน
กีฬากรีฑาในโอลิมปิกฤดูร้อน 2004 – รอบคัดเลือก
การแข่งขันกีฬากรีฑาในโอลิมปิกฤดูร้อน 2004 รอบคัดเลือก เป็นการแข่งขันกรีฑาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2004 ณ กรุงเอเธนส์ ประเทศกรีซ โดยมีโค้วต้าทั้งหมด 1,036 คน แต่ละประเทศสามารถส่งนักกีฬาเข้าแข่งขันได้สูงสุด 3 คนต่อรายการบุคคล การคัดเลือกสิ้นสุดเมื่อวันที่
เทศบาลเมืองท่าช้าง
ท่าช้าง เป็นเทศบาลเมืองซึ่งอาณาเขตครอบคลุมพื้นที่ทั้งหมดของหมู่ที่ 3, 4, 9 และบางส่วนของหมู่ที่ 2, 5, 8 ของตำบลท่าช้าง ในอำเภอเมืองจันทบุรี จังหวัดจันทบุรี อยู่บริเวณทิศเหนือของเขตเทศบาลเมืองจันทบุรี เดิมมีฐานะเป็นสุขาภิบาลท่าช้าง ซึ่งตั้งขึ้นในวันที่ 2 กรกฎาคม 2530 ซึ่งเป็นสุขาภิบาลแห่งที่ห้าของอำเภอเมืองจันทบุรี ต่อมาได้ยกฐานะเป็นเทศบาลตำบลใน พ.ศ. 2542 ด้วยผลของกฎหมาย แล้วจึงยกฐานะขึ้นเป็นเทศบาลเมืองใน พ.ศ. 2550 ปัจจุบันมีประชากร 13,851 คน และมีเขตเลือกตั้งทั้งหมด 3 เขต
พื้นที่ในเขตเทศบาลเมืองท่าช้าง สมัยสมเด็จพระเจ้าตากสินได้ยกทัพทหารมาพักที่บริเวณสะพานหลังค่ายตากสินใกล้บริเวณป่าช้าผีแขก หมู่ 6 ตำบลท่าช้างในปัจจุบัน ซึ่งสมัยก่อนกองทัพของสมเด็จพระเจ้าตากสิน มีช้างใช้ในการรบจำนวนมาก และได้นำช้างมาอาบน้ำบริเวณสะพานดังกล่าว ซึ่งใช้เป็นท่าอาบน้ำของช้างประจำ ดังนั้นต่อมาจึงเรียกชื่อเป็น "ท่าช้าง" เป็นที่มาของชื่อตำบลท่าช้าง
เอกอน ฟอน จอร์ดัน
เอกอน ฟอน จอร์ดัน (19 มีนาคม ค.ศ. 1902 – 27 ธันวาคม ค.ศ. 1978) เป็นนักแสดงภาพยนตร์ชายชาวออสเตรีย
โมโน เน็กซ์
บริษัท โมโน เน็กซ์ จำกัด (มหาชน) (Mono Next Public Company Limited; ชื่อเดิม: บริษัท โมโน เทคโนโลยี จำกัด (มหาชน) (Mono Technology Public Company Limited); ชื่อย่อ: MONO) หรือรู้จักกันในนาม “โมโน กรุ๊ป” (Mono Group) เป็นบริษัทแม่ ซึ่งเป็นผู้นำในการสร้างสรรค์การให้บริการข้อมูลและความบันเทิงแบบครบวงจร (Entertainment Content Creator) ก่อตั้งขึ้นโดย พิชญ์ โพธารามิก เพื่อดำเนินธุรกิจสื่อการให้บริการข้อมูล และความบันเทิง ได้แก่ ธุรกิจบริการเสริมบนโทรศัพท์เคลื่อนที่ ธุรกิจสื่ออินเทอร์เน็ต ธุรกิจสื่อสิ่งพิมพ์ ธุรกิจสื่อทีวี ธุรกิจสื่อวิทยุ ธุรกิจเพลง และธุรกิจภาพยนตร์ มีสำนักงานตั้งอยู่ที่ Mono29 Studio เลขที่ 29/9 หมู่ที่ 4 ถนนชัยพฤกษ์ ตำบลบางพลับอำเภอปากเกร็ด จังหวัดนนทบุรี 11120 เข้าจดทะเบียนในตลาดหลักทรัพย์ เอ็ม เอ ไอ (mai) เมื่อวันที่ 6 มิถุนายน พ.ศ. 2556 และย้ายหลักทรัพย์เข้าตลาดหลักทรัพย์แห่งประเทศไทย (SET) เมื่อวันที่ 29 มกราคม พ.ศ. 2558
เดือนธันวาคม พ.ศ. 2556 บริษัท โมโน บรอดคาซท์ จำกัด ซึ่งเป็นบริษัทย่อย ได้เข้าร่วมการประมูลทีวีดิจิทัล และได้รับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิทัล ประเภทบริการทางธุรกิจระดับชาติ ในหมวดหมู่ทั่วไป ความละเอียดมาตรฐาน (SD) และดำเนินการออกอากาศในนามสถานีโทรทัศน์ MONO29 โดยเป็นที่รู้จักมากขึ้นจากจุดยืน "หนังดี ซีรีส์ดัง" จากต่างประเทศที่ทำให้ได้รับความนิยมมากขึ้นเรื่อย ๆ และทำให้บริษัทแม่และบริษัทอื่น ๆ ในเครือในรับความสนใจไปด้วย
ในวันที่ 22 มิถุนายน พ.ศ. 2563 ทางบริษัทได้เปลี่ยนชื่อบริษัท จากบริษัท โมโน เทคโนโลยี จำกัด (มหาชน) เป็น บริษัท โมโน เน็กซ์ จำกัด (มหาชน) โดยได้มีการเสนอวาระดังกล่าวเข้าที่ประชุมคณะกรรมการบริษัท เพื่อนำเข้าที่ประชุมผู้ถือหุ้นในวันที่ 10 สิงหาคม พ.ศ. 2563 เพื่อให้สอดคล้องกับลักษณะของธุรกิจที่แท้จริงขององค์กรในปัจจุบันที่มีความเชี่ยวชาญในด้านบันเทิง ภาพยนตร์ และซีรีส์ ทั้งไทยและต่างประเทศ และในสัปดาห์ต่อมาได้มีการย้ายอาคารสำนักงานจากอาคารจัสมิน ไปยัง โมโน 29 สตูดิโอ (ปัจจุบันมีชื่อว่า อาคารสำนักงานโมโน เน็กซ์) เลขที่ 29/9 หมู่ที่ 4 ถนนชัยพฤกษ์ ตำบลบางพลับ อำเภอปากเกร็ด จังหวัดนนทบุรี 11120 และได้ปรับเปลี่ยนการทำงาน มาเป็นในรูปแบบสำนักงานเคลื่อนที่ ซึ่งทางบริษัทฯ มีการเตรียมการไว้ประมาณ 1-2 ปีแล้ว เพียงแต่รอจังหวะที่เหมาะสม ร่วมทั้งปรับรูปแบบธุรกิจบริษัท เน้นธุรกิจที่มีศักยภาพทำกำไรต่อไป ได้แก่ Mono29 MonoMax และยุติธุรกิจบางส่วนที่ไม่ทำกำไรเพื่อลดต้นทุนให้สามารถทำธุรกิจต่อไปได้ดีผ่านวิกฤติต่างๆ ธุรกิจที่ยุติไปได้แก่ เช่น สิ่งพิมพ์ เพลง ผลิตภาพยนตร์​(ในชื่อ ที โมเมนต์)​และบาสเก็ตบอล
ผู้ถือหุ้นรายใหญ่
ข้อมูล ณ วันที่ 25 สิงหาคม 2565 (แสดงเพียง 5 อันดับแรก)
อลานา ฟิลิปปี
อลานา ฟิลิปปี (Alana Filippi ; เกิดเมื่อวันที่ 11 กันยายน ค.ศ. 1960 – เสียชีวิตเมื่อวันที่ 11 มกราคม ค.ศ. 2020) เป็นนักร้องและนักแต่งเพลงชาวฝรั่งเศส ชื่อจริงของเขา คือ พาสเกล ฟิลิปปี และบางครั้งมีการใช้นามแฝงว่า จินเน เออร์มิโลวา ซึ่งอลานา ฟิลิปปี เกิดที่เมืองปารีส ฟิลิปปีได้ย้ายไปที่เมืองน็องต์ พร้อมกับพ่อแม่ของเขาในวัยหนุ่มสาว ฟิลิปปีได้เรียนการแสดงละครที่องค์กรเค้าทูริเออร์ ฟิลิปปีได้เริ่มทำงานโดยแสดงละคร และเขียนเพลงให้กับ คาลาเกโร, มูเรเน, เจนิเฟอร์และ เกรกอรี เลอมาร์ชาล
สถานีวิทยุแห่งชาติไต้หวัน
สถานีวิทยุแห่งชาติไต้หวัน Radio Taiwan International (RtI; ) คือสถานีวิทยุแห่งชาติของสาธารณรัฐจีน โดย อาร์ทีไอ คือชื่อในภาษาอังกฤษและรหัสเรียกขานสำหรับบริการวิทยุกระจายเสียงระหว่างประเทศ ปัจจุบันส่งกระจายเสียง 13 ภาษา ครอบคลุมพื้นที่ทั่วโลก และส่งกระจายเสียงด้วยวิทยุคลื่นสั้น ภาษาจีนกลาง และภาษาจีนฮกเกี้ยนสำเนียงไต้หวันไปยังจีนแผ่นดินใหญ่
สถานีผลิตรายการที่หลากหลายได้แก่ ข่าวสาร การเมือง เศรษฐกิจ วัฒนธรรม การศึกษา บันเทิง การบริการและสังคม โดยยึดหลักความรวดเร็ว ทันต่อเหตุการณ์ เป็นสากล และเปิดกว้าง
Radio Taiwan International มีห้องบันทึกเสียง 28 ห้อง รวมทั้งอุปกรณ์การส่งกระจายเสียงที่ทันสมัย สถานีมีห้องพิพิธภัณฑ์ประวัติศาสตร์บนชั้น 3 ที่เก็บรวบรวมวัตถุและอุปกรณ์เครื่องมือทางประวัติศาสตร์ตั้งแต่ปี พ.ศ. 2471 ตลอดจนจดหมายจากผู้ฟังทั่วโลกและของที่ระลึกต่าง ๆ
ประวัติ
Radio Taiwan International ก่อตั้งขึ้นเป็นครั้งแรกโดยใช้ชื่อสถานีวิทยุซีบีเอส (中央廣播電台 The Central Broadcasting System หรือ CBS) ในปี พ.ศ. 2471 โดยเป็นส่วนประชาสัมพันธ์ของรัฐบาลก๊กมินตั๋ง (KMT) ซึ่งตั้งอยู่ในเมืองนานกิง จีนแผ่นดินใหญ่ ในช่วงสงครามจีน–ญี่ปุ่นครั้งที่สอง โดยการรุกของกองทัพญี่ปุ่น รัฐบาลก๊กมินตั๋งถูกบังคับให้ย้ายสถานีวิทยุพร้อมกับเมืองหลวงโดยอันดับแรกไปที่ ฮั่นโข่ว (ปัจจุบันคือส่วนหนึ่งของนครอู่ฮั่น) ในตอนกลางของมณฑลหูเป่ย์ จากนั้นไปยังนครจุงกิง ทางภาคกลางตอนใต้ของจีน
หลังจากสิ้นสุดสงครามโลกครั้งที่สอง ซึ่งญี่ปุ่นยอมจำนนและถอนกองกำลังออกจากจีน รัฐบาลก๊กมินตั๋ง และพรรคคอมมิวนิสต์จีนกลับมาทำสงครามกลางเมืองอีกครั้ง ซึ่งก๊กมินตั๋งพ่ายแพ้และได้ล่าถอยไปที่ไต้หวันในปี พ.ศ. 2492 โดยสถานีวิทยุซีบีเอสได้ย้ายไปพร้อมกัน
สถานะปัจจุบัน
หลังจากได้รับการปรับโครงสร้างในช่วง พ.ศ. 2539–2541 ซีบีเอสได้กระจายเสียงไปยังจีนแผ่นดินใหญ่และทั่วโลกภายใต้สัญญาณเรียกขาน Radio Taipei International และ Voice of Asia โดย Radio Taipei International ได้เข้ามาแทนที่บริการวิทยุระหว่างประเทศของ Broadcasting Corporation of China (BCC) ซึ่งเรียกว่า Voice of Free China ซึ่ง Radio Taipei International ออกอากาศไปยังประเทศจีนและผู้ฟังจากต่างประเทศ ในทางตรงกันข้าม Voice of Asia ออกอากาศไปยังภูมิภาคเอเชียแปซิฟิกเท่านั้น และนำเสนอรูปแบบที่เบากว่า RTI ในปี พ.ศ. 2545 สัญญาณเรียกขาน Voice of Asia ได้ถูกยกเลิกเพื่อใช้ชื่อ Radio Taipei International ในการกระจายเสียงเพียงชื่อเดียวสำหรับบริการนี้ และได้เปลี่ยนชื่อเป็น Radio Taiwan International เพื่อหลีกเลี่ยงความสับสนในการเชื่อมโยงระหว่างไทเปกับไต้หวันในส่วนของผู้ฟัง
นอกจากออกอากาศทางวิทยุเอเอ็ม และวิทยุคลื่นสั้นในประเทศ สถานีซีบีเอส ยังออกอากาศ "เครือข่าย" ที่แตกต่างกันสามเครือข่ายในภาษาจีน (ส่วนใหญ่เป็นภาษาจีนกลางและภาษาจีนฮกเกี้ยนสำเนียงไต้หวัน) ไปยังแผ่นดินใหญ่ เครือข่ายเหล่านี้ ได้แก่ News Network (บริการด้านข่าวสารและข้อมูล), Variety Network (บริการที่เน้นเพลงและบริการเฉพาะกลุ่มหรือที่เรียกว่า รายการภาษาจีนกลาง, รายการภาษาจีนฮกเกี้ยนสำเนียงไต้หวัน, รายการ Perspective หรือรายการ the Pop Network) และ เครือข่ายภาษาถิ่น (รายการมุ่งเป้าไปที่ของจีน) ในเวลาต่อมา Variety Network ได้เปลี่ยนชื่อเป็น เครือข่ายทั่วไป ส่วน News Network กลายเป็นเครือข่ายแผ่นดินใหญ่ และในที่สุดเครือข่ายแผ่นดินใหญ่, เครือข่ายทั่วไป และเครือข่ายภาษาถิ่นก็ถูกรวมเข้ากับ Radio Taiwan International ผลที่ตามมาประการหนึ่งคือ CBS ​​ไม่สามารถออกอากาศทางวิทยุ AM ในประเทศได้อีกต่อไป
การกระจายเสียง
รายการของ Radio Taiwan International ส่งกระจายเสียงผ่านสถานีทวนสัญญาณซึ่งตั้งอยู่ในเขตพื้นที่ต่าง ๆ ของไต้หวัน 9 แห่ง คือ ลู่กั่ง ฝ่างเหลียว ฉางจื่อ ต้านสุ่ย เป่าจง หูเหว่ย ไถหนาน โข่วหู และหมินสง โดยที่สถานีทวนสัญญาณหมินสง ยังมีพิพิธภัณฑ์วิทยุกระจายเสียงซึ่งเป็นแห่งเดียวในไต้หวัน เก็บรวบรวมเครื่องส่งกระจายเสียงสมัยสงครามโลกครั้งที่ 2 นอกจากนี้ เรือน 2 ชั้น ซึ่งสร้างในปี พ.ศ. 2483 สมัยญี่ปุ่นปกครองไต้หวัน ได้ถูกกำหนดให้เป็นโบราณสถาน
Radio Taiwan International มีกำลังส่งสูงถึง 105,000 กิโลวัตต์ และมีความสามารถในการส่งกระจายเสียงเป็นอันดับ 1 ของภูมิภาคเอเชีย และอยู่ในอันดับ 10 ของโลก ประสิทธิภาพในการส่งกระจายเสียงเท่ากับ 2.69 เท่าของสถานีวิทยุอื่น ๆ ทั้งภาครัฐและเอกชนรวมกัน คลื่นกระจายเสียงครอบคลุมภาคกลางและใต้ของไต้หวัน จีนแผ่นดินใหญ่ และทวีปหลัก ๆ ทั่วโลก
โดยสถานีทำการส่งการกระจายเสียงไปยังประเทศและภูมิภาคต่าง ๆ คือ ออสเตรเลียและนิวซีแลนด์, จีนแผ่นดินใหญ่, ยุโรป, อินโดนีเซีย, ญี่ปุ่น, เกาหลี, ฟิลิปปินส์, แอฟริกาใต้, เอเชียใต้ และเอเชียตะวันออกเฉียงใต้ ปัจจุบันออกอากาศใน 13 ภาษา ได้แก่ ภาษาจีนกลาง ฮกเกี้ยน จีนแคะ กวางตุ้ง อังกฤษ เยอรมัน ฝรั่งเศส รัสเซีย สเปน ญี่ปุ่น เวียดนาม ไทย และอินโดนีเซีย (ก่อนหน้านี้เคยออกอากาศในภาษาอาหรับ, พม่า, มองโกล และภาษาทิเบต ด้วย)
ตั้งแต่วันที่ 1 กรกฎาคม พ.ศ. 2556 RTI ได้ยุติการออกอากาศคลื่นสั้นไปยังทวีปอเมริกาเหนือ และอเมริกาใต้ เนื่องจากการตัดงบประมาณที่เกิดจากการปิดสถานี WYFR (ซึ่งเป็นสถานีคลื่นสั้นทางศาสนา) ซึ่ง RTI เช่าเวลาออกอากาศและ RTI ใช้เครื่องส่งสัญญาณจากฟลอริดาสำหรับการออกอากาศไปยังทวีปอเมริกา ซึ่งรายการของ RTI ออกอากาศทาง WYFR ที่ความถี่ 5.95 MHz และ 9.61 MHz ระหว่างเวลา 17:00 น./18:00 น. จนถึง 03:00/04:00 น. (ET/EDT) ต่อมา สถานี Family Radio ได้เป็นผู้ให้บริการกระจายเสียงบริการของ RTI แก่ชุมชนชาวจีนในเขตมหานครนิวยอร์กบนช่องดิจิตอลของสถานีโทรทัศน์ WNYJ-TV ของ Family Radio
เยินนือ ยูโก
เยินนือ ยูโก (14 มิถุนายน ค.ศ. 1904 – 30 กันยายน ค.ศ. 2001) เป็นนักแสดงหญิงชาวออสเตรีย
ดิวิชัน 1
ดิวิชัน 1 เป็นชื่อลีกการแข่งขันฟุตบอล หลายแห่ง
มาธุรี ทีกษิต
มาธุรี ทีกษิต (माधुरी दीक्षित, เกิดวันที่ 15 พฤษภาคม พ.ศ. 2510 ) เป็นนักแสดงจากประเทศอินเดีย.
เธอได้เป็นนางเอกในภาพยนตร์ฮินดีมาตลอดในช่วงปีประมาณ 2523-2533. มาธูรีได้ขึ้นชื่อว่าเป็นนักแสดงมาตรฐานของภาพยนตร์อินเดีย.
การแคะจมูก
ความเสี่ยงทางการแพทย์
ความเสี่ยงอาจรวมถึงความหลากหลายของแบคทีเรียในจมูก (nose flora) เพิ่มขึ้น หรือการตกเลือดกำเดาเป็นบางครั้ง การแคะจมูกกรณีหนึ่งส่งผลให้เกิดการแทงทะลุผนังกั้นช่องจมูกและ ethmoidectomy เกิดเอง อย่างไรก็ดี การแคะจมูกไม่ควรกระทบต่อสัมผัสกลิ่น เพราะโพรงจมูกซึ่งมีประสาทรับกลิ่นอยู่นั้นสูงเกินเอื้อมถึง
เวโรนีคา ฟิทซ์
เวโรนีคา ฟิทซ์ (Veronika Fitz; 28 มีนาคม ค.ศ. 1936 – 2 มกราคม ค.ศ. 2020) เป็นนักแสดงละครโทรทัศน์จากประเทศเยอรมนี นอกจากนี้ยังเป็นที่รู้จักการแสดงละครเวทีเดี่ยว
ริชาร์ด เกียนี่
ริชาร์ด เกียนี่ (Richard Ghiani) เกิดเมื่อวันที่ 10 สิงหาคม พ.ศ. 2543 เป็นนักแสดงลูกครึ่งไทย-อิตาลี สัญชาติไทย
ริชาร์ด ได้รับรางวัลคมชัดลึก อวอร์ด ครั้งที่ 7 สาขานักแสดงสมทบชายยอดเยี่ยม จากการแสดงในละครเรื่อง "ผู้ใหญ่ลีกับนางมา"
มุสตาฟา อาซัดซอย
มุสตาฟา อาซัดซอย (ปาทาน: مصطفي ازادزوي, เกิดวันที่ 24 กรกฎาคม ค.ศ. 1992) เป็นนักฟุตบอลตำแหน่งกองกลาง ปัจจุบันลงเล่นให้กับแอตลาส เดลเมนฮอร์ส และทีมชาติอัฟกานิสถาน
ประวัติ
อาซัดซอยเกิดในประเทศอัฟกานิสถาน และพี่ชายและพี่สาวรวมกัน 5 คน เมื่อเขาอายุ 6 เดือน ครอบครัวได้ย้ายไปที่ประเทศเยอรมนี โดยเขาได้เริ่มอาชีพกับสโมสร Delmenhorster BV ก่อนที่จะย้ายไปสโมสร VfB Oldenburg ในเวลาต่อมา
เชียงราย ยูไนเต็ด
หลังจากที่หมดสัญญากับชัยนาท ฮอร์นบิล อาซัดซอยได้ย้ายมาเข้าร่วมสโมสรฟุตบอลเชียงราย ยูไนเต็ด ในเดือนตุลาคม ค.ศ. 2017 แบบไม่มีค่าตัว
เชียงใหม่ เอฟซี (ยืมตัว)
อาซัดซอยย้ายมาเชียงรายได้ไม่นาน ก็ถูกปล่อยยืมตัวให้กับสโมสรฟุตบอลจังหวัดเชียงใหม่ในไทยลีก 2 เมื่อเดือนพฤศจิกายน ค.ศ. 2017 โดยเป็นสัญญายืมตัว 1 ฤดูกาล
สำหรับในฤดูกาล 2018 เมื่อวันที่ 10 มีนาคม อาซัดซอยทำประตูแรกให้กับเชียงใหม่ ในนัดที่เปิดสนามกีฬาสมโภชเชียงใหม่ 700 ปี เอาชนะระยอง เอฟซี ไปได้ 3-0
ทีมชาติ
ในปี ค.ศ. 2011 อาซัดซอยลงเล่นนัดแรกให้กับทีมชาติในการแข่งขันฟุตบอลชิงแชมป์แห่งชาติเอเชียใต้ 2011 ต่อมาในเดือนกุมภาพันธ์ ค.ศ. 2013 เขาถูกเรียกตัวโดยผู้ฝึกสอน Mohammad Yousef Kargar ในการแข่งขันนัดที่พบกับศรีลังกา
อาซัดซอยเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติเอเชียใต้ 2013 ซึ่งเขาทำประตูแรกในการเอาชนะภูฏาน 3-0 ในรอบแบ่งกลุ่ม และยังทำประตูในนัดชิงชนะเลิศรายการนั้น ช่วยให้เอาชนะอินเดียไปได้ 2-0 นับเป็นแชมป์เอเชียใต้สมัยแรกของอัฟกานิสถาน
ไทยแลนด์ มาสเตอร์ส 2018 (กีฬาแบดมินตัน)
ทัวร์นาเมนต์
ไทยแลนด์ มาสเตอร์ส 2018 จะเป็นทัวร์นาเมนต์แรกของ บีดับบลิวเอฟเวิลด์ทัวร์ 2018 และเป็นบางส่วนของ ไทยแลนด์ มาสเตอร์ส แชมเปียนชิปส์ซึ่งได้จัดขึ้นครั้งแรกในปี พ.ศ. 2559.
สำนักวิชาการจัดการ มหาวิทยาลัยวลัยลักษณ์
สำนักวิชาการจัดการ มหาวิทยาลัยวลัยลักษณ์ (School of Management, Walailak University) เป็นหนึ่งในสำนักวิชา ของมหาวิทยาลัยวลัยลักษณ์ ซึ่งมีคณบดีคนปัจจุบันคือรองศาสตราจารย์ ดร. จีรเกียรติ อภิบุณโยภาส
ประวัติ
สำนักวิชาการจัดการ เดิมคือ “สำนักวิชาวิทยาการจัดการ” โดยได้รับการจัดตั้งโดยพระราชบัญญัติมหาวิทยาลัยลักษณ์ พ.ศ. 2535 เพื่อเป็นศูนย์กลางด้านวิชาการและการวิจัยทางการบริหารการจัดการในเขตภาคใต้ตอนบน
สำนักวิชาการจัดการเริ่มเปิดรับนักศึกษารุ่นแรกเมื่อปีการศึกษา 2541 จำนวน 120 คน ในหลักสูตรบัญชีบัณฑิต และเศรษฐศาสตรบัณฑิต
ปัจจุบัน สำนักวิชาการจัดการได้เปิดสอนระดับปริญญาตรี, ปริญญาโท และปริญญาเอก ซึ่งหลักสูตรปริญญาตรีมี 4 หลักสูตร ได้แก่ หลักสูตรบัญชีบัณฑิต, หลักสูตรบริหารธุรกิจบัณฑิต, หลักสูตรเศรษฐศาสตรบัณฑิต และหลักสูตรบริหารธุรกิจบัณฑิต (อุตสาหกรรมท่องเที่ยว)
ส่วนหลักสูตรระดับปริญญาโทมี 1 หลักสูตร คือหลักสูตรบริหารธุรกิจมหาบัณฑิต สาขาการจัดการนวัตกรรมและการพัฒนาธุรกิจ และระดับปริญญาเอก มี 1 หลักสูตร คือหลักสูตรปรัชญาดุษฎีบัณฑิต สาขาการจัดการนวัตกรรมและการพัฒนาธุรกิจ
คุชราต
คุชราต อาจหมายถึง
สำนักวิชาการจัดการ มหาวิทยาลัยวลัยลักษณ์
ประวัติ
ทั้งนี้ หลักสูตรปริญญาตรีทุกหลักสูตรเปิดสอนที่มหาวิทยาลัยวลัยลักษณ์ จังหวัดนครศรีธรรมราช ส่วนหลักสูตรระดับบัณฑิตศึกษาเปิดสอนทั้งที่จังหวัดนครศรีธรรมราช และที่ศูนย์วิทยบริการ จังหวัดสุราษฎร์ธานี
สิ่งสืบทอด
สำนักวิชาการจัดการ มหาวิทยาลัยวลัยลักษณ์ มีวารสารวิชาการ ซึ่งจัดทำในรูปแบบวารสารอิเล็กทรอนิกส์ ทั้งภาษาไทย และภาษาอังกฤษ นอกจากนี้ สำนักวิชาการจัดการ ยังได้จัดการประชุม "วลัยลักษณ์วิจัยทางการจัดการ"  ซึ่งเป็นการประชุมวิชาการจัดการระดับชาติอย่างต่อเนื่อง
นอกจากนี้ สำนักงานการวิจัยแห่งชาติ (วช.) ได้เผยแพร่งานวิจัยบางส่วนจากสำนักวิชาการจัดการ มหาวิทยาลัยวลัยลักษณ์
เลโอโพลด์ คราเมอร์
เลโอโพลด์ คราเมอร์ (29 กันยายน ค.ศ. 1869 – 29 ตุลาคม ค.ศ. 1942) เป็นนักแสดงละครเวทีและนักแสดงชาวออสเตรีย
รูด็อล์ฟ เล็นทซ์
รูด็อล์ฟ เล็นทซ์ (Rudolf Lenz; 25 พฤษภาคม ค.ศ. 1920 – 12 กรกฎาคม ค.ศ. 1987) เป็นนักแสดงชายชาวออสเตรีย
เดเอ็ฟเบ-โพคาล 2022 รอบชิงชนะเลิศ
การแข่งขัน เดเอ็ฟเบ-โพคาล 2022 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2021–22, ฤดูกาลที่ 79 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 21 พฤษภาคม ค.ศ. 2022 ที่สนาม โอลึมเพียชตาดิโยน ใน เบอร์ลิน.
แมตช์นี้เป็นการพบกันระหว่าง เอ็สเซ ไฟรบวร์ค และ แอร์เบ ไลพ์ซิช, โดยที่ทั้งสองฝ่ายยังไม่เคยชนะการแข่งขันมาก่อน.
ทีม
''ในตารางด้านล่างนี้, คู่ชิงชนะเลิศนับตั้งแต่ปี ค.ศ. 1943 จะเป็นยุคทสชัมเมอร์โพคาล, ตั้งแต่ปี ค.ศ. 1953 จะเป็นยุค เดเอ็ฟเบ-โพคาล.''
เส้นทางสู่รอบชิงชนะเลิศ
หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
คอนราด เบน
'''คอนราด เอส. เบน' (4 กุมภาพันธ์ 1923 - 14 มกราคม 2013) เป็นนักแสดงชาวแคนาดาอเมริกัน เขาเป็นที่รู้จักดีในฐานะฟิลลิปดรัมมอนด์ในจังหวะ Diff'rent Strokes''. อาเธอร์ฮาร์มอนม้อด เบนมีพี่ชายฝาแฝด
เบนเกิดเมื่อวันที่ 4 กุมภาพันธ์ 1923 ในเลทบริดจ์, อัลเบอร์ต้า, แคนาดา เบนอาศัยอยู่ในอพาร์ตเมนต์ใน Livermore, California เบนแต่งงานกับโมนิกาสโลนจาก 1945 จนกระทั่งเธอตายในปี 2009 พวกเขามีลูกสามคนด้วยกัน เบนเสียชีวิต 14 มกราคม 2013 ในบ้านใน Livermore, California จากสาเหตุตามธรรมชาติของเขาอายุ 89.
ผักตบชวา
ผักตบชวา เป็นพืชน้ำล้มลุกอายุหลายฤดู สามารถอยู่ได้ทุกสภาพน้ำ มีถิ่นกำเนิดในแถบลุ่มน้ำแอมะซอนในทวีปอเมริกาใต้ มีดอก สีม่วงอ่อน คล้ายช่อดอกกล้วยไม้ และแพร่พันธุ์ได้อย่างรวดเร็วจนกลายเป็นวัชพืชที่ร้ายแรงในแหล่งน้ำทั่วไป มีชื่อเรียกในแต่ละท้องถิ่นดังนี้: ผักปอด, สวะ, ผักโรค, ผักตบชวา, ผักยะวา, ผักอีโยก, ผักป่อง หรือ บัวลอย (พายัพ)
ประวัติ
ผักตบชวาถูกนำเข้ามาในประเทศไทยในปี พ.ศ. 2444 ในสมัยรัชกาลที่ 5 โดยนำเข้ามาจากเกาะชวาในฐานะเป็นไม้ประดับสวยงาม โดยขณะเสด็จประพาสหมู่เกาะอินเดียตะวันออกพร้อมด้วยสมเด็จพระนางเจ้าเสาวภาผ่องศรี พระบรมราชินีนาถ เมื่อปี พ.ศ. 2439 สมเด็จพระนางเจ้าฯ ได้ทอดพระเนตรเห็นนางกำนัล ตลอดจนเจ้านายฝ่ายในของสุลต่านเกาะชวาได้ใช้ดอกของพืชชนิดนี้ทัดหู มีความสวยงามของสีม่วงอมฟ้าพร้อมกับมีดอกที่ใหญ่ จึงได้มีรับสั่งให้เก็บผักตบชวาจำนวน 3 เพื่อนำมาปลูกไว้ในประเทศไทย พร้อมกับนำน้ำจากพื้นถิ่นกลับมาด้วยจำนวน 10 ปี๊บ เพื่อไม่ให้ผักตบชวาผิดน้ำ โดยขณะนั้นผักตบชวาก็เพิ่งถูกนำเข้าไปในเกาะชวาจากเนเธอร์แลนด์เจ้าอาณานิคม โดยแรกเริ่มใส่อ่างดินเลี้ยงไว้หน้าสนามวังสระปทุม  ผักตบชวาก็เจริญเติบโตงอกงามอย่างมากมาย ถึงแม้จะเปลี่ยนน้ำแล้วก็เติบโตได้ดีจนออกดอกเพียงระยะเวลาแค่ 1 เดือน และได้ทรงพระราชทานหน่อให้เจ้านายพระองค์อื่นและบรรดาข้าราชบริพารนำไปปลูกด้วย เพียงแค่ 6 เดือน ผักตบชวาก็แพร่กระจายพันธุ์จนเต็มวังสระปทุม ต้องนำไปปล่อยทิ้งไว้ที่คลองสามเสนหลังวัง พร้อมกับคลองอื่น ๆ เช่น คลองเปรมประชากร, คลองผดุงกรุงเกษม ในระยะแรกประชาชนชาวไทยก็ได้ใช้ดอกของผักตบชวามาทัดหูเพื่อความสวยงามบ้าง แต่หลังจากนั้นไม่นานก็เสื่อมความนิยมลง เหตุเพราะการแพร่กระจายพันธุ์อย่างรวดเร็ว
ลักษณะทางพฤกษศาสตร์
ผักตบชวามีลำต้นสั้นแตกใบเป็นกอลอยไปตามน้ำ มีไหล ซึ่งเกิดตามซอกใบแล้วเจริญเป็นต้นอ่อนที่ปลายไหล ถ้าน้ำตื้นก็จะหยั่งรากลงดิน ใบเป็นใบเดี่ยวรูปไข่หรือเกือบกลม ก้านใบกลมอวบน้ำตรงกลางพองออกภายในเป็นช่องอากาศคล้ายฟองน้ำช่วยให้ลอยน้ำได้ ดอกเกิดเป็นช่อที่ปลายยอดมีดอกย่อย 3–25 ดอก สีม่วงอ่อน มีกลีบดอก 6 กลีบ กลีบบนสุดขนาดใหญ่กว่ากลีบอื่น ๆ และมีจุดเหลืองที่กลางกลีบ ขยายพันธุ์โดยการแยกต้นอ่อนที่ปลายไหลไปปลูก
ชนิดพันธุ์ต่างถิ่น
ผักตบชวาจัดเป็นชนิดพันธุ์ต่างถิ่นที่เข้ามาแพร่ระบาดรุกรานจนก่อให้เกิดความเสียหายต่อระบบนิเวศในประเทศไทย มีการแพร่ขยายพันธุ์อย่างรวดเร็ว ใน 1 เดือนผักตบชวาเพียง 1 ต้นอาจขยายพันธุ์ได้มากถึง 1,000 ต้น ถึงแม้น้ำจะแห้งจนต้นตายแต่เมล็ดของมันก็ยังมีชีวิตต่อไปได้นานถึง 15 ปีและทันทีที่เมล็ดได้รับน้ำที่เพียงพอมันก็จะแตกหน่อเป็นต้นใหม่ต่อไป จนกลายเป็นปัญหาทางน้ำและทวีความรุนแรงจนเป็นปัญหาระดับประเทศ ทำให้รัฐบาลต้องเสียงบประมาณในการกำจัดผักตบชวาจำนวนมาก ซึ่งไม่เพียงแต่ประเทศไทยเท่านั้น อีกกว่า 50 ประเทศทั่วโลกก็เจอปัญหาเช่นเดียวกัน เว้นแต่ประเทศในแถบยุโรปเท่านั้นที่ปลอดการรบกวน และบริเวณที่ถูกผักตบชวาคุกคามมากที่สุดคือ ทะเลสาบวิกตอเรีย
ประเทศไทยเริ่มมีการกำจัดผักตบชวามาตั้งแต่สมัยรัชกาลที่ 6 มีการออกพระราชบัญญัติสำหรับกำจัดผักตบชวา พ.ศ. 2456 ปัจจุบันมีหน่วยงานและองค์กรต่าง ๆ ได้เข้ามาช่วยเหลือในการกำจัด เช่น นำไปผลิตเป็นของใช้ อาหารสัตว์ ทำปุ๋ย ฯลฯ และมีการนำแมลงมวนผักตบจากแหล่งกำเนิดที่ทวีปอเมริกาใต้ เข้ามาทดลองปล่อยในประเทศไทย เพื่อควบคุมจำนวนประชากรของผักตบชวา
ผักตบชวาเป็นพืชที่ขยายพันธุ์ได้อย่างรวดเร็วโดยเฉพาะช่วงฤดูฝนจึงมีปริมาณมากในช่วงนั้น สารเคมีที่เราใช้กันอยู่ในชีวิตประจำวัน เช่น ผงซักฟอก ปุ๋ย เป็นธาตุอาหารของพืชน้ำโดยเฉพาะผักตบชวาเป็นอย่างดี แพผักตบชวาจะกีดขวางการเดินทางของน้ำ อัตราการไหลของน้ำจึงลดลง กีดขวางการระบายน้ำของประตูน้ำ อีกทั้งยังทำให้ระบบนิเวศเสียหาย แม้ผักตบชวาจะสามารถดูดซึมธาตุอาหารที่เป็นตัวการทำให้น้ำเสีย แต่เมื่อมีปริมาณมากเกินไปจะส่งผลกระทบกับสิ่งมีชีวิตใต้น้ำ กล่าวคือ สัตว์ใต้น้ำจะขาดออกซิเจนและตายลง รวมถึงการบดบังแสงแดดที่เป็นส่วนหนึ่งของการสังเคราะห์แสงของพืชใต้น้ำจะทำให้พืชเหล่านั้นเน่าและตายไป ดังนั้นจึงเกิดน้ำเน่าเสียอย่างง่ายดาย
บทบาทในการกำจัดน้ำเสีย
ผักตบชวาสามารถช่วยบำบัดน้ำเสียโดยการทำหน้าที่กรองน้ำที่ไหลผ่านกอผักตบชวาอย่างช้า ๆ ทำให้ของแข็งแขวนลอยต่าง ๆ ที่ปนอยู่ในน้ำถูกสกัดกลั่นกรองออก นอกจากนั้น ระบบรากที่มีจำนวนมากจะช่วยกรองสารอินทรีย์ที่ละเอียด และจุลินทรีย์ที่อาศัยเกาะอยู่ที่ราก จะช่วยดูดสารอินทรีย์ไว้ด้วยอีกทางหนึ่ง รากผักตบชวาจะดูดสารอาหารที่อยู่ในน้ำ ทำให้ไนโตรเจนและฟอสฟอรัสในน้ำเสียจึงถูกกำจัดไป อย่างไรก็ตามไนโตรเจนในน้ำเสียนั้น ส่วนมากจะอยู่ในรูปสารประกอบทางเคมี เช่น สารอินทรีย์ไนโตรเจน, แอมโมเนียไนโตรเจน, ไนเตรตไนโตรเจน พบว่าผักตบชวาสามารถดูดไนโตรเจนได้ทั้ง 3 ชนิด แต่ในปริมาณที่แตกต่างกันคือ ผักตบชวาสามารถดูดอินทรีย์ไนโตรเจนได้สูงกว่าไนโตรเจนในรูปอื่น ๆ คือ ประมาณร้อยละ 95 ขณะที่ไนเตรตไนโตรเจนและแอมโมเนียไนโตรเจนจะเป็นประมาณร้อยละ 80 และร้อยละ 77 ตามลำดับ สถานที่แรกในประเทศไทยที่ใช้การบำบัดด้วยวิธีนี้คือบึงมักกะสัน ซึ่งเป็นโครงการบึงมักกะสันอันเนื่องมาจากพระราชดำริของพระบาทสมเด็จพระปรมินทรมหาภูมิพลอดุลยเดช โดยใช้หลักการบำบัดน้ำเสียตามแนวทฤษฎีการพัฒนาโดยการกรองน้ำเสียด้วยผักตบชวา (Filtration)
เบงกท์ เลวิน
เบงกท์ เลวิน (Bengt Levin; เกิดเมื่อปี ค.ศ. 1958 – เสียชีวิตเมื่อวันที่ 1 มกราคม ค.ศ. 2020) เป็นนักแข่งขันกีฬาโอเรียนเทียริ่งจากประเทศสวีเดน ซึ่งเลวินเป็นตัวแทนของประเทศสวีเดนในการแข่งขันกีฬาโอเรียนเทียริ่ง ซึ่งได้เหรียญเงินจากการแข่งขันเวิล์ดโอเรียนเทียริ่งแชมป์เปี้ยนชิพส์ที่เมืองธูน ประเทศสวิตเซอร์แลนด์ และในปี ค.ศ. 1983 เลวินก็ได้แข่งขันเวิล์ดโอเรียนเทียริ่งแชมป์เปี้ยนชิพส์ ที่เมืองซาลาเอแกร์เซก ประเทศฮังการี ซึ่งได้เหรียญทองแดง
บุญเรือง บัวจันทร์
บุญเรือง บัวจันทร์ (พ.ศ. 2512 – 18 มีนาคม พ.ศ. 2547) เป็นผู้ครองสถิติโลกกินเนสส์ จากการใช้เวลาส่วนใหญ่อยู่กับงูมากที่สุดในปี พ.ศ. 2541 โดยอยู่ในกล่องแก้วกับงูเป็นเวลาเจ็ดวัน
ในวันที่ 18 มีนาคม พ.ศ. 2547 บุญเรืองถูกงูเห่ากัดในระหว่างการแสดงประจำวันต่อหน้าสตรีสามคนที่ อำเภอไพรบึง จังหวัดศรีสะเกษ เนื่องจากงูไม่เคยชินต่อกลิ่นน้ำหอมของผู้ชมดังกล่าว แต่บุญเรืองก็ยังคงแสดงต่อไป หลังจากดื่มยาสมุนไพรและวิสกี้หนึ่งช็อต จนกระทั่งเขาทรุดตัวลงในอาการที่ดูเหมือนโรคลมบ้าหมู เขาถูกนำตัวส่งโรงพยาบาลไพรบึงขณะหมดสติ และเสียชีวิตในที่สุด
ต่อมาบุญเรืองได้รับรางวัลดาร์วิน และทางครอบครัวได้สร้างศาลาพิพิธภัณฑ์พร้อมรูปปั้นเพื่อเป็นอนุสรณ์ที่บ้านของบุญเรืองเอง
มายาโคโว
มายาโคโว (Маяково) เป็นหมู่บ้านในจังหวัดสตรูโก-คราสเนนสกี แคว้นปัสคอฟ โดยตั้งอยู่ที่ฝั่งแม่น้ำซิตนยา ตอนเหนืองของปัสคอฟ ซึ่งในปี ค.ศ. 2010 มีการสำรวจสำมโนครัวพบว่า มีประชากร
ชาขาว
ชาขาว เป็นชาชนิดหนึ่ง ผลิตจากตูมและยอดอ่อนของต้นชา แหล่งเพาะปลูกชาขาวที่มีชื่อเสียงอยู่ที่มณฑลฝูเจี้ยน ทางตอนใต้ของประเทศจีน กรรมวิธีผลิตชาขาวเริ่มจากการเลือกเก็บยอดอ่อนชาในช่วงฤดูใบไม้ผลิ จากนั้นนำยอดชาที่เก็บได้มาผ่านกระบวนการทำแห้งในระยะเวลาที่รวดเร็ว ด้วยวิธีธรรมชาติโดยอาศัย ลม แสงแดด หรือความร้อนซึ่งจะแตกต่างจากกรรมวิธีผลิตชาประเภทอื่น ๆ (ชาเขียว ชาดำ ชาแดง ชาอูหลง) ที่ผ่านกระบวนการทำแห้งด้วยความร้อนหรือไอน้ำและผ่านกระบวนการหมักสำหรับชาบางประเภท ทำให้ปริมาณสารต่อต้านอนุมูลอิสระและคุณค่าทางโภชนาการของชาขาวยังคงไว้ได้มาก รวมทั้งกลิ่นและรสชาติของชาขาวที่ยังคงความสดชื่นและนุ่มนวล ชาขาวจึงเป็นเครื่องดื่มที่มีประโยชน์ต่อสุขภาพสูง
ต้นกำเนิดชาขาว
ประเทศจีนเป็นแหล่งผลิตดั้งเดิมของใบชา ชาขาวมีชื่อเดิมตามภาษาท้องถิ่นจีนว่า หยินเจิน  (แปลว่าเข็มเงิน)  ชาวจีนดื่มชาขาวมานานกว่า 1,500 ปี ในปีคริสต์ศักราช 618–907 สมัยราชวงศ์ถังเป็นยุคสมัยของประวัติศาสตร์ชา รูปแบบของชาและวิธีในการเตรียมจะมีความแตกต่างจากปัจจุบัน การผลิตชาขาวในสมัยนั้น ชาขาวจะถูกเก็บตูมชาภายใน 48 ชั่วโมงนับตั้งแต่วินาทีที่ตูมชาแรกผลิออกมา การเก็บเกี่ยวจะต้องทำอย่างพิถีพิถัน โดยจะเก็บเกี่ยวด้วยมือเท่านั้นและเลือกเก็บเฉพาะในช่วงวันแรกของฤดูใบไม้ผลิ จากนั้นตูมชาจะถูกทำให้แห้งและอัดรวมเป็นก้อน ส่วนการชงชานั้นจะนำใบชาบางส่วนจากก้อนชามาใส่ในน้ำเดือดที่อยู่ในภาชนะเคลือบดินเผาจึงได้น้ำชา ในช่วงสมัยราชวงศ์ซ่ง ระหว่างปี 960–1279 การผลิตและวิธีเตรียมชาทั้งหมดในสมัยนั้นมีการเปลี่ยนแปลง รูปแบบชาในสมัยนั้น ส่วนมากจะอยู่ในลักษณะตูมชาแห้งที่ไม่มีการอัด (loose-leaf styles) และมีการเกิดชารูปแบบใหม่เกิดขึ้น คือ ชาผง กระบวนการผลิตชาเริ่มจากตูมชาจะถูกเก็บและนำมาผ่านกระบวนการอบไอน้ำในระยะเวลาสั้น ๆ เพื่อรักษากลิ่นและรสชาติเฉพาะตัว หลังจากนั้นผ่านกระบวนการทำแห้งและบดเป็นผงละเอียด ทำให้เกิดเครื่องดื่มลักษณะใส สีเหลืองอ่อน เมื่อดื่มแล้วรู้สึกสดชื่น กระปรี้กระเปร่า ในช่วงสมัยราชวงศ์ซ่งนี้ได้จักรพรรดิ Hui Zhong ได้กล่าวว่า “ชาขาวเป็นชาที่ดีที่สุดในบรรดาชาทั้งหมด” และได้เกิดชาขาวขึ้นหลายชนิด เนื่องจากชาขาวเป็นชาที่มีรสชาติเป็นที่พึงพอใจของสังคมชั้นสูง มีกลิ่นหอม รสชาติ และคุณสมบัติดี หายากและมีราคาแพง จึงถือเป็นชาชั้นสูงสำหรับพระเจ้าแผ่นดิน
แหล่งเพาะปลูกชาขาว
ชาเป็นพืชกึ่งร้อน สามารถขึ้นได้ดีในเขตอบอุ่นและมีฝน ชาปลูกได้ดีในพื้นที่สูง (200–2,000 เมตรเหนือระดับน้ำทะเล) ความลาดชันไม่เกิน 45 องศา ความชื้นสัมพัทธ์ประมาณ 70–90% ปริมาณน้ำฝน 1,500–2,500 มิลลิเมตร การปลูกชาสามารถปลูกได้ทั่วไปบนภูเขาสูง แต่แหล่งผลิตชาขาวที่มีชื่อเสียงของประเทศจีนอยู่ที่มณฑลฟูเจี้ยน เนื่องจากเป็นพื้นที่สูงจากระดับน้ำทะเล 400–1,000 เมตร สภาพภูมิอากาศและผืนดินอุดมด้วยแร่ธาตุสมบูรณ์เหมาะสมแก่การปลูกชาขาว สามารถให้ผลผลิตชาขาวที่มีคุณภาพ นอกจากนี้ยังพบการปลูกชาขาวทางตอนใต้ของจีนที่มณฑลหูหนาน มณฑลกว่างซี และในประเทศญี่ปุ่น ส่วนในประเทศอินเดียและทวีปแอฟริกามีการเพาะปลูกชาขาวได้แต่มีปริมาณน้อย แม้ว่าปริมาณผลผลิตชาขาวจะมีน้อยแต่การดื่มชาขาวกลับได้รับความนิยมในหลายประเทศ โดยการส่งออกชาขาวของประเทศจีนเริ่มต้นตั้งแต่ปี 1891 และปัจจุบันส่งออกไปยังประเทศเยอรมนี เนเธอร์แลนด์ สวิตเซอร์แลนด์ อินโดนีเซีย สิงค์โปร์ มาเลเซีย ญี่ปุ่น ฮ่องกง และมาเก๊า
กรรมวิธีในการผลิต
ชาขาวเป็นพืชตามฤดูกาลโดยสามารถเก็บเกี่ยวในช่วงฤดูใบไม้ผลิ การเก็บใบชาเพื่อนำมาทำชาขาวนั้นจะคัดเลือกเฉพาะยอดอ่อนที่มีความสมบูรณ์เต็มที่ในฤดูใบไม้ผลิ ตูมชาที่มีรูปลักษณ์เหมือนเข็มและมีขนสีขาวประกายเงินปกคลุมอยู่ รวมไปถึงยอดอ่อน 2 ยอดแรกของต้นชาจะถูกเก็บ จึงเป็นที่มาของชื่อ “ชาขาว” หลังจากนั้นตูมชาที่ถูกเก็บมาจะถูกทำให้แห้งโดยวิธีธรรมชาติ ด้วยการตากแดดหรือผึ่งให้แห้งสนิท เมื่อชงชาขาวกับน้ำร้อนจะให้สีเหลืองอ่อน รสชาติหวาน นุ่มนวล กลมกล่อมและมีกลิ่นหอมเฉพาะ ชาขาวจึงกลายเป็นของที่หายาก และมีราคาแพง ซึ่งการผลิตสามารถทำได้ในทุกช่วงยกเว้นฤดูหนาว อย่างไรก็ดีชาขาวที่ผลิตในฤดูใบไม้ผลิเป็นชาขาวที่มีคุณภาพดีที่สุด ถัดมาเป็นชาขาวที่ผลิตในช่วงฤดูใบไม้ร่วง และฤดูร้อนเป็นลำดับสุดท้าย ชาส่วนใหญ่ในโลกนี้มาจากต้นชาตระกูลเดียวกัน คือ สกุล Camellia แต่ต่างกันในขั้นตอน กรรมวิธีการผลิต และอายุของใบชา
ประเภทชาขาว
เนื่องจากความแตกต่างของมาตรฐานการเก็บและคัดสรรใบชา รวมทั้งความแตกต่างของสายพันธุ์และถิ่นที่ปลูก สามารถแยกประเภทของชาขาวได้ ดังนี้
สารสำคัญในชาขาวที่มีประโยชน์
ชานั้นถือว่ามีประโยชน์ในร่างกายเพราะประกอบไปด้วยสารต้านอนุมูลอิสระ วิตามิน แร่ธาตุ อัลคาลอยด์ กรดอะมิโน น้ำมันหอมระเหย (volatile oil) และน้ำ จากกรรมวิธีการผลิตชาขาวที่ผ่านกระบวนการเพียงเล็กน้อย ทำให้ชาขาวยังคงสารที่มีคุณประโยชน์ต่อร่างกายมากกว่าชาชนิดอื่น อีกทั้งส่วนประกอบต่าง ๆ ของชาขาวยังส่งผลต่อกลิ่น รสชาติ และบ่งบอกถึงคุณภาพของชา
สารต้านอนุมูลอิสระ
สารต้านอนุมูลอิสระที่พบในชาขาวส่วนใหญ่เป็นสารโพลีฟีนอล (polyphenol) จำพวกสารคาเทชิน (catechin) ซึ่งพบมากถึง 70% ของปริมาณสารโพลีฟีนอลทั้งหมดที่มีในชาขาว มีคุณสมบัติที่ดีต่อสุขภาพ คือ ต้านอนุมูลอิสระ ต้านมะเร็ง ลดระดับของคอเลสเตอรอล และไตรกลีเซอไรด์ในเลือด กระตุ้นระบบภูมิคุ้มกัน ต้านแบคทีเรีย ไวรัส และป้องกันฟันผุ เมื่อเปรียบเทียบปริมาณสารต้านอนุมูลอิสระจากการบริโภคชาขาวหนึ่งแก้ว พบว่าการบริโภคชาขาวได้รับสารปริมาณสารต้านอนุมูลอิสระสูงกว่าการบริโภคผักและผลไม้ที่มีสารต้านอนุมูลอิสระสูง เช่น ผักโขม บร๊อคโคลี่ สตรอเบอรี่ ในสัดส่วนการบริโภคที่เท่ากัน จากผลการวิจัยของมหาวิทยาลัยคิงสตัน (Kingston University) ประเทศอังกฤษซึ่งได้ทำการวิจัยเกี่ยวกับคุณสมบัติและสารอาหารจากพืชผักชนิดต่าง ๆ กว่า 21 ชนิดและสารสกัดจากสมุนไพรประเภทต่าง ๆ ว่ามีประโยชน์อย่างไรต่อร่างกายมนุษย์ พบว่า สารอาหารที่มีประโยชน์ในชาขาวมีปริมาณมากกว่าพืชและสารสกัดจากสมุนไพรชนิดอื่น ๆ การดื่มชาขาวจึงมีผลดีต่อสุขภาพมาก
สารคาเทชิน
สารคาเทชินประกอบไปด้วย Epigallocatechin (EGC), Epicatechin (EC), Catechin (C), Epigallocatechin -3-gallate (EGCG), Epicatechin-3-gallate (ECG) และ Gallocatechin (GC) สารโพลีฟีนอลเหล่านี้ สารที่พบมากที่สุด คือ EGCG พบประมาณ 50% ของประมาณสารต้านอนุมูลอิสระในชาขาว สาร EGCG เป็นสารต้านอนุมูลอิสระที่มีประสิทธิภาพสูงมากกว่าวิตามินเอและวิตามินซีถึง 100 เท่า ทำให้มีคุณสมบัติในการช่วยยับยั้งการสร้างไนโตรซามีน (nitrosamine) ซึ่งเป็นสารก่อมะเร็ง รุนแรงได้ดีกว่าวิตามินซีมาก เพราะทำปฏิกิริยาได้เร็วและแรงกว่า นอกจากนั้น EGCG ยังสามารถยับยั้งการเปลี่ยนแปลงของเบสในดีเอ็นเอของเซลล์มะเร็ง (Hela cell) ยับยั้งการเกิดปฏิกิริยาออกซิเดชั่นของไขมันเลว (low-density lipoprotein /LDL) ซึ่งทำความเสียหายให้เซลล์ที่ผนังเส้นเลือดมากมาย และเป็นสาเหตุนำไปสู่โรคท่อเลือดแดงและหลอดเลือดแดงแข็ง (Atherosclerosis)
ฟลาโวนอยด์
ชาขาวมีปริมาณของฟลาโวนอยด์ที่สูงที่สุดเมื่อเทียบกับชาชนิดอื่น โดยชาขาวมีปริมาณฟลาโวนอยด์ซึ่งเป็นสารประกอบ ของฟลาโวนอยด์มากกว่าชาชนิดอื่นถึง 14.2–21.4 เท่า ซึ่งฟลาโวนอยด์มีประสิทธิภาพสูงสุดในการต้านสารอนุมูลอิสระ สามารถช่วยป้องกันการถูกทำลายของเซลล์และเนื้อเยื่อของร่างกายจากอนุมูลอิสระและออกซิเจน
กรดอะมิโน
ชาขาวมีคุณสมบัติช่วยผ่อนคลายได้เนื่องจากมีกรดอะมิโนไทอามีน ซึ่งเป็นกรดอะมิโนที่พบได้ตามธรรมชาติ ที่ช่วยให้รู้สึกสงบผ่อนคลายโดยที่ไม่ทำให้ง่วง
ประโยชน์ของชาขาวต่อสุขภาพ
ชาขาวถูกใช้ประโยชน์ทางการแพทย์และสุขภาพ ซึ่งชาขาวถือว่ามีประโยชน์มาทางด้านนี้ เพราะมีสารโพลีฟีอลประเภท EGCG สูงทำให้มีประโยชน์มากกว่าชาชนิดอื่น อีกทั้งชาขาวยังมีคุณสมบัติในการต่อต้านโรคเรื้อรัง การต้านสารก่อมะเร็ง (anticarcinogenicity) การต้านอนุมูลอิสระ (antioxidant activity) และการยับยั้งการเจริญของเชื้อจุลินทรีย์ (antimicrobial activity) ชาขาวกำลังได้รับความนิยมมากขึ้นเรื่อย ๆ ทั้งในประเทศสหรัฐอเมริกาและยุโรป
คุณสมบัติต้านมะเร็ง
เป็นที่ทราบกันว่า ชาเขียวมีคุณสมบัติในการต้านสารก่อมะเร็ง เพราะชาเขียวมีปริมาณสารคาเทชินและสารโพลีฟีนอลอื่น ๆ มาก ซึ่งเป็นสารต้านอนุมูลอิสระ อย่างไรก็ดี จากการศึกษาปริมาณและคุณสมบัติของสารต้านอนุมูลอิสระเปรียบเทียบระหว่างชาขาวและชาเขียวของ มหาวิทยาลัยโอไฮโอเซาเทิร์น (Ohio University Southern) ประเทศสหรัฐอเมริกา พบว่า ชาขาวมีปริมาณสารโพลีฟีนอลสูงกว่าชาเขียว การดื่มชาขาวจึงน่าจะมีประโยชน์และมีประสิทธิภาพในการต้านโรคมะเร็งที่ดีกว่าชาเขียวหรือชาชนิดอื่น โดยหากอ้างอิงจากคุณสมบัติของชาเขียวที่ช่วยป้องกันมะเร็งหลายชนิด ทั้งมะเร็งปอด ต่อมลูกหมาก เต้านม ลำไส้ใหญ่ ตับ ผิวหนัง และกระเพาะอาหาร ชาขาวก็ย่อมมีประสิทธิภาพในการยับยั้งมะเร็งชนิดต่าง ๆ ได้ดีกว่า เพราะประกอบไปด้วย EGCG ที่มากกว่า ทั้งนี้ข้อมูลวิจัยของมหาวิทยาลัยคิงสตัน ประเทศอังกฤษ เปิดเผยว่า ในชาขาวจะมีสารต้านอนุมูลอิสระ และตัวต้านการเกิดปฏิกิริยาของสารอื่น ๆ กับออกซิเจนทำสามารถช่วยป้องกันการเกิดโรคมะเร็งและโรคเกี่ยวกับหัวใจ
มะเร็งผิวหนัง
จากการทดลองของมหาวิทยาลัยโคเปนไฮเกน (University of Copenhagen) ประเทศเดนมาร์คร่วมกับ Stephens & Associates Inc ประเทศสหรัฐอเมริกา พบว่า สารสกัดชาขาวสามารถยับยั้งและป้องกันการถูกทำลายของสารพันธุกรรม (DNA) ในเซลล์หลังการสัมผัสแดด เพราะฉะนั้นสารต้านอนุมูลอิสระในชาขาว จะช่วยปกป้องผิวจากภายใน โดยป้องกันการสูญเสียโปรตีนในชั้นผิวจากกระบวนการออกซิเดชั่น มีส่วนในการปกป้องเซลล์ผิว ทำให้สามารถปกป้องผิวจากมลภาวะและแสงแดด อันเป็นสาเหตุของการเกิดริ้วรอยหรือจุดด่างดำ พัฒนาระบบภูมิคุ้มกันผิว ยับยั้งอนุมูลอิสระที่มีสาเหตุมาจากรังสียูวี ซึ่งหากระบบภูมิคุ้มกันของเซลล์ผิวยังทำงานได้อย่างปกติ ถือเป็นส่วนช่วยในการป้องกันการเกิดโรคมะเร็งผิวหนัง และช่วยให้ต่อมน้ำเหลืองขจัดสารพิษออกจากผิว ทำให้ผิวไม่แห้งกร้าน และยังสามารถเสริมสร้างความแข็งแรงของเซลล์ผิวหนัง ช่วยในด้านความยืดหยุ่น ของผิวหนังให้มีประสิทธิภาพดีขึ้น ส่งผลให้การทำงานของปอด เส้นเลือด เส้นเอ็นต่าง ๆ และผิวหนังทำงานได้ดี
คุณสมบัติป้องกันโรคหัวใจ
ข้อมูลการศึกษาจาก Internal Medicine and Public Health ประเทศอิตาลี พบว่า การทดลองให้สัตว์ทดลองบริโภคสารฟลาโวนอยด์เป็นประจำสามารถชะลอการเกิดการสะสมไขมันที่หลอดเลือดแดงได้ ซึ่งสัมพันธ์กับข้อมูลการบริโภคชากับการป้องกันการเกิดโรคหัวใจ สารฟลาโวนอยด์ในชาสามารถลดการเสื่อมสภาพของกล้ามเนื้อหัวใจซึ่งเป็นสาเหตุสำคัญในการเกิดโรคท่อเลือดแดงและหลอดเลือดแดงแข็งได้ โดยเฉพาะสาร EGCG ในชา สามารถลดความเสี่ยงในการเกิดโรคหลอดเลือดหัวใจ โดยฟื้นฟูการทำงานของกล้ามเนื้อหัวใจ การเพิ่มของไนตริกออกไซด์ในปฏิกิริยา superoxide production (ROS) และช่วยควบคุมความดันโลหิตสูง โดยไปยับยั้ง angiotensis-I converting enzyme (ACE) นอกจากนี้ยังพบว่าสารโพลีฟีนอลในชา สามารถช่วยลดการเกิดออกซิเดชั่นของ LDL และช่วยลดการดูดซึมคลอเลสเตอรอลเข้าสู่ระบบน้ำเหลือง ทำให้ปริมาณ LDL, very low-density lipoprotein (VLDL) และไตรกลีเซอไรด์ลดลง รวมทั้งสามรถเพิ่มปริมาณ HDL ในกระแสเลือด ซึ่งการมีปริมาณที่ไตรกลีเซอไรด์ต่ำและ HDL สูงนี้สะท้อนถึงสุขภาพของระบบหัวใจที่ดี